Държавен вестник, бр. 24, 2017 г., стр. 122

СТР.  122	
Д Ъ Р Ж А В Е Н  В Е С Т Н И К 	
БРОЙ  24
или пневматично управление за затваряне. 
Трябва да е възможно управлението на всички 
клапи и от двете страни на преградата. Авто­
матичните противопожарни клапи, включи­
телно тези, които могат да бъдат управлявани 
дистанционно, трябва да са оборудвани с без­
отказен механизъм, който да затвори клапата 
при пожар, дори в случай на прекъсване на 
електрическото захранване или намаляване на 
хидравличното или пневматичното налягане. 
Трябва да е възможно дистанционно управля­
емите противопожарни клапи да бъдат ръчно 
отваряни на място отново.
7.4 Вентилационни системи за пътнически 
кораби, превозващи повече от 36 пътници
7.4.1 В допълнение към изискванията от пара­
графи 7.1, 7.2 и 7.3 вентилационните системи 
на пътнически кораби, превозващи повече от 
36 пътници, трябва да отговарят на следните 
допълнителни изисквания:
7.4.2 Обикновено вентилаторите са разположе­
ни така, че каналите, достигащи различните 
помещения, да останат в главната вертикална 
зона.
7.4.3 Стълбищните клетки трябва да се вен­
тилират и да се обслужват от отделна венти­
лационна система (за отвеждане на въздуха 
от тях и подаване на свеж въздух), която не 
обслужва никое друго пространство. 
7.4.4 Канали независимо от тяхното сечение, 
обслужващи повече от едно междупалубно 
жилищно помещение, сервизно помещение или 
пункт за управление, се оборудват в близост 
до преминаването им през всяка палуба към 
такива помещения с автоматична противодим­
на клапа, която също така трябва да може да 
бъде затваряна ръчно от защитената палуба 
над клапана. Когато един вентилатор обслужва 
повече от едно междупалубно пространство 
чрез отделни канали в главна вертикална 
зона, като всеки от тях е предназначен за 
отделно междупалубно пространство, всеки 
канал трябва да е снабден с ръчно управляема 
противодимна клапа, монтирана в близост до 
вентилатора.
7.4.5 Вертикалните канали при необходимост 
се изолират съгласно изискванията в таблици 
9.1 и 9.2. Каналите се изолират съгласно изис­
кванията за палубите между пространството, 
което обслужват, и съответното пространство 
според случая. 
7.5 Изходящи вентилационни канали от 
камбузи
7.5.1 Изисквания за пътнически кораби, пре­
возващи повече от 36 пътници
7.5.1.1 В допълнение към изискванията от 
параграфи 7.1, 7.2 и 7.3 изходящите вентила­
ционни канали от камбузите се изграждат в 
съответствие с параграфи 7.2.4.2.1 и 7.2.4.2.2 
и се изолират до стандартен клас „А-60“ във 
всички жилищни помещения, сервизни поме­
щения или пунктове за управление, през които 
преминават. Освен това те се оборудват със:
1. уловител на мазнини, който лесно се снема 
за почистване, освен ако не е предвидена 
друга система за почистване на мазнини;
2. противопожарна клапа, разположена в 
долната част на канала, при връзката 
между канала и абсорбатора в камбуза, 
която се управлява дистанционно и ав­
томатично, и в допълнение, дистанцион­
но управляема противопожарна клапа, 
разположена в горния край на канала в 
близост до неговия изход;
3. стационарни средства за гасене на пожар 
вътре във вентилационния канал*; 
4. средства за дистанционно спиране на из­
пускателните и нагнетателните вентила­
тори, за управление на противопожарните 
клапи, упоменати в параграф 7.5.1.1.2, 
и за управление на пожарогасителната 
система, които се разполагат в близост до 
входа на камбуза. Когато е инсталирана 
многоканална система, се осигуряват 
средства за дистанционно управление, 
разположени на същото място, за затва­
ряне на всички разклонения, излизащи в 
същия главен канал, преди вкарването на 
пожарогасително средство в системата; и
5. подходящо разположени отвори за про­
верка и почистване, включително един, 
разположен в близост до изпускателния 
вентилатор, и един, монтиран в долния 
край, където се натрупват мазнини.
7.5.1.2 Изходящите вентилационни канали от 
готварско оборудване, инсталирано на открити 
палуби, трябва да отговарят на изискванията 
на параграф 7.5.1.1, според случая, когато 
преминават през жилищни помещения или 
помещения, в които се намират запалими 
материали. 
7.5.2 Изисквания за товарни и пътнически 
кораби, превозващи не повече от 36 пътници
Когато изходящите канали от камбузи пре­
минават през жилищни помещения или 
помещения, в които се намират запалими 
материали, те се изграждат в съответствие с 
параграфи 7.2.4.1.1 и 7.2.4.1.2. Всеки изходящ 
канал се оборудва със следното:
1. уловител на мазнини, който лесно се 
снема за почистване; 
2. противопожарна клапа, разположена в 
долната част на канала, при връзката 
между канала и абсорбатора в камбуза, 
която се управлява дистанционно и ав­
томатично, и в допълнение, дистанцион­
но управляема противопожарна клапа, 
разположена в горния край на канала в 
близост до неговия изход; 
3. средства за спиране на изпускателните 
и захранващите вентилатори, които се 
задействат от кухнята; и
4. стационарни средства за гасене на пожар 
вътре във вентилационния канал*. 
* Вж. Препоръките, публикувани от Международ­
ната организация по стандартизация, в частност 
публикация ISO 15371:2009, Кораби и морски техно­
логии – пожарогасителни системи, предназначени 
за защита на фритюрниците и уредите за варене и 
печене в камбузите.